
LATVIJAS REPUBLIKA
JELGAVAS NOVADA PAŠVALDĪBA
JELGAVAS NOVADA LABKLĀJĪBAS PĀRVALDE
UR reģ. Nr.40900003930, NM reģ.Nr. 90009118031, Celtnieku iela 12, Āne, Cenu pag., Jelgavas nov., LV-3043, Latvija, 
tālrunis: 63024920
E-pasts: dome@jelgavasnovads.lv ; www.jelgavasnovads.lv
	Jelgavā	
APSTIPRINĀTS
Jelgavas novada domes 2025.gada  29.oktobra lēmums Nr.27
 (protokols Nr.26)
 
JELGAVAS NOVADA SOCIĀLO LIETU PĀRVALDES
NOLIKUMS
Grozījumi: Jelgavas novada domes 2026.gada 29.aprīļa lēmums Nr.18 (protokols Nr.7)

Izdots saskaņā ar
[bookmark: _Hlk147150729]Pašvaldību likuma 4.panta pirmās daļas 6. un 9.punktu, 10.panta pirmās daļas 8.punktu, Valsts pārvaldes iekārtas likuma 73.panta pirmās daļas 1.punktu

Grozījumi: Jelgavas novada domes 2026.gada 29.aprīļa lēmums Nr.18 (protokols Nr.7)

I. Vispārīgie jautājumi

1. Jelgavas novada Sociālo lietu pārvalde (turpmāk–Pārvalde) ir Jelgavas novada domes (turpmāk – Dome) dibināta iestāde, kas īsteno Jelgavas novada pašvaldības (turpmāk -Pašvaldība)  kompetenci sociālo pakalpojumu, sociālās palīdzības, sociālās integrācijas un veselības jomā.
Grozījumi: Jelgavas novada domes 2026.gada 29.aprīļa lēmums Nr.18 (protokols Nr.7)
2. Jelgavas novada Sociālo lietu pārvaldes nolikums  (turpmāk - Nolikums) nosaka Pārvaldes funkcijas, uzdevumus, tiesības, atbildību un darba organizāciju.
Grozījumi: Jelgavas novada domes 2026.gada 29.aprīļa lēmums Nr.18 (protokols Nr.7)
3. Pārvalde atrodas Pašvaldības izpilddirektora (turpmāk-Izpilddirektors) pakļautībā.
4. Pārvalde savā darbībā ievēro normatīvos aktus, Pašvaldības nolikumu, Pašvaldības saistošos noteikumus, Domes lēmumus un  Izpilddirektora rīkojumus, un šo Nolikumu.
5. Pārvalde pilda savus uzdevumus, sadarbojoties ar valsts un Pašvaldības institūcijām, nevalstiskajām organizācijām, juridiskām un fiziskām personām.
6. Pārvaldei ir noteikta parauga veidlapa. Pārvaldes juridiskā adrese – Celtnieku iela 12, Āne, Cenu pag., Jelgavas nov., LV-3043.

II.  Pārvaldes darbības mērķis, funkcijas un uzdevumi 

7. Pārvaldes darbības mērķis ir uz iedzīvotāju labklājību vērstas sociālās aizsardzības, sociālo pakalpojumu un sociālās integrācijas nodrošināšana.
8.  Pārvaldei ir šādas funkcijas:
8.1. sociālo pakalpojumu un  sociālās palīdzības nodrošināšana;
8.2. veselības aprūpes pakalpojumu pieejamības organizēšana;
8.3. iedzīvotāju veselīga dzīvesveida veicināšana;
8.4. sociālās integrācijas veicināšana.
9.  Lai īstenotu Nolikumā noteikto funkciju izpildi, Pārvalde veic šādus uzdevumus:
9.1. patstāvīgi vai sadarbībā ar Pašvaldības struktūrvienību un iestāžu vadītājiem nodrošina tai piekrītošās Pašvaldības funkcijas, īsteno Domes pieņemtos lēmumus, Domes priekšsēdētāja un Izpilddirektora izdotos rīkojumus un norādījumus;
9.2. sagatavo un iesniedz priekšlikumus Izpilddirektoram par Pārvaldes  darbības virzieniem un nepieciešamību Pašvaldības ārējo un iekšējo normatīvo aktu grozījumiem;
9.3. sagatavo lēmumprojektus iesniegšanai Pašvaldības Domes pastāvīgajās komitejās, komisijās un Domes sēdēs, izstrādā saistošos noteikumus;
9.4. nodrošina  Pārvaldes, tās iestāžu un struktūrvienību ikgadējo budžeta projekta tāmju sagatavošanu;
9.5.administrē un kontrolē Pašvaldības funkciju realizēšanai piešķirtos finanšu līdzekļus, nodrošinot to lietderīgu un racionālu izlietošanu;
9.6. organizē pasākumus dažādām iedzīvotāju sociālām grupām;
9.7. nodrošina administratīvo aktu izdošanu.

III. Pārvaldes darba organizācija

10.  Pārvaldes darbu vada Pārvaldes vadītājs, kurš ir pakļauts Pašvaldības Izpilddirektoram. 
11. Pārvaldes darbību nodrošina vadītājs, vadītāja vietnieki, kā arī struktūrvienību un pakļautībā esošie iestāžu vadītāji  atbilstoši kompetencei. Pārvaldes vadītājam ir divi vietnieki. Pārvaldes vadītāja vietnieku kompetenci nosaka pārvaldes vadītājs.
Grozījumi: Jelgavas novada domes 2026.gada 29.aprīļa lēmums Nr.18 (protokols Nr.7)
12. Pārvaldes vadītāja un darbinieku amata pienākumus nosaka Nolikums, darba līgums un amata apraksts. Pārvaldes darbiniekus pieņem darbā, slēdz darba līgumus un atbrīvo no darba Pārvaldes vadītājs.
13.  Pārvaldei ir šādas struktūrvienības:
13.1.  Sociālā darba nodaļa;	
13.2.  Atbalsta nodaļa;
13.3.  Aktivitāšu centrs “Kalnciems”;
13.4.  Aktivitāšu centrs “Tīreļi”;
13.5.  Aktivitāšu centrs “Līvbērze”;
13.6.  Aktivitāšu centrs “Zemgale”;
13.7.  Aktivitāšu centrs “Birztaliņas”;
13.8.  Aktivitāšu centrs “Zaļenieki”.
13.9.  Aktivitāšu centrs “Dzirnieki”;
13.10. Aktivitāšu centrs “Vilce”.
Grozījumi: Jelgavas novada domes 2026.gada 29.aprīļa lēmums Nr.18 (protokols Nr.7)
14. Pārvaldes pakļautībā ir iestādes:
14.1.   Jelgavas novada Sociālās aprūpes un rehabilitācijas centrs “Eleja”;
14.2.   Jelgavas novada Sociālās aprūpes un rehabilitācijas centrs “Kalnciems”,
14.3.   Jelgavas novada Sociālās aprūpes centrs “Zemgale”;
14.4.   Jelgavas novada Daudzfunkcionālais sociālo pakalpojumu centrs “LAIPA”;
14.5.   Jelgavas novada Dienas aprūpes centrs “UPE”;
14.6.   Jelgavas novada Daudzfunkcionālais sociālo pakalpojumu centrs „Zīle”.
15. Pārvaldes vadītājs:
15.1.vada  un organizē Pārvaldes darbu;
15.2.atbilstoši kompetencei pieņem lēmumus, dod pakļautībā esošajiem iestāžu vadītājiem un darbiniekiem saistošus rīkojumus un norādījumus;
15.3.slēdz uzņēmuma un citus saimnieciskos līgumus par precēm un pakalpojumiem Pārvaldes finansējuma tāmes apropriācijas kārtībā; 
15.4.atbild par Pārvaldes uzdevumu un funkciju izpildi atbilstoši normatīvo aktu prasībām, bez īpaša pilnvarojuma pārstāv Pārvaldi administratīvajās iestādēs, attiecībās ar fiziskām un juridiskām personām;
15.5.nodrošina iekšējo normatīvo aktu izstrādi un izpildes kontroli;
15.6. nodrošina Pašvaldības darba kārtības noteikumu, Darba likumā ietvertā regulējuma, 
darba aizsardzības noteikumu, instrukciju, ugunsdrošības noteikumu ievērošanu un 
Pārvaldes funkciju veikšanai nodoto materiālo vērtību saglabāšanu.
16. Pārvaldi finansē Pašvaldība. Pārvaldes finanšu līdzekļus veido Pašvaldības budžeta un valsts mērķdotāciju līdzekļi, ieņēmumi no maksas pakalpojumiem.
17. Pārvaldes saimnieciskās darbības nodrošināšanu, iepirkumus, informācijas tehnoloģiju, juridiskos, grāmatvedības, personāla un projektu vadības pakalpojumus nodrošina centralizēti Pašvaldības Centrālā pārvalde.
 Grozījumi: Jelgavas novada domes 2026.gada 29.aprīļa lēmums Nr.18 (protokols Nr.7)

IV.    Pārvaldes tiesības un atbildība
18. Pārvaldes tiesības:
18.1. pieprasīt un saņemt no valsts un Pašvaldības iestādēm, fiziskām un juridiskām personām informāciju, kas nepieciešama Pārvaldes kompetencē esošo jautājumu risināšanai;
18.2. pieaicināt citu Pašvaldības iestāžu darbiniekus atsevišķu jautājumu risināšanā;
18.3. sniegt priekšlikumus un piedalīties Domes, pastāvīgo komiteju un komisiju sēdēs;
18.4.  pārstāvēt Pašvaldību sanāksmēs, darba grupās, citos pasākumos savas kompetences ietvaros;
18.5. piedalīties semināros, projektos, pieredzes apmaiņas braucienos, kvalifikācijas paaugstināšanas pasākumos;
18.6. organizēt darba sanāksmes, seminārus, apmācības Pārvaldes kompetencē esošo uzdevumu izpildei.
19. Pārvalde atbild par:
19.1. Pārvaldei noteikto uzdevumu un pienākumu savlaicīgu, precīzu un godprātīgu izpildi;
19.2. profesionālo darbību reglamentējošo normatīvo dokumentu prasību ievērošanu un izpildi;
19.3. pastāvīgu sekošanu savas nozares normatīvo aktu izmaiņām, to ieviešanu Pārvaldes darbā;
19.4. tehniskā nodrošinājuma un materiālo vērtību saglabāšanu un atbilstošu izmantošanu;
19.5. Pārvaldes darbinieku pārziņā esošajā dokumentācijā ietvertās informācijas satura neizpaušanu trešajām personām, izņemot normatīvajos aktos noteiktos gadījumus.


V.    Pārvaldes izdoto administratīvo aktu un faktiskās rīcības apstrīdēšana

20. Pārvaldes lēmumu vai faktisko rīcību var apstrīdēt Jelgavas novada pašvaldības Administratīvo aktu strīdu komisijā Administratīvā procesa likuma noteiktajā kārtībā. 

VI. Noslēguma jautājumi

21. Ar šī nolikuma spēkā stāšanās brīdi spēku zaudē ar Jelgavas novada domes 2023.gada 25.oktobra lēmumu (protokols Nr.33, lēmums Nr.15) apstiprinātais Jelgavas novada Labklājības pārvaldes nolikums. 
22. Nolikums stājas spēkā ar 2026. gada 1.jūliju. 
Grozījumi: Jelgavas novada domes 2026.gada 29.aprīļa lēmums Nr.18 (protokols Nr.7)

